PATVIRTINTA

Rokiškio rajono savivaldybės

mero 2024 m. balandžio 4 d.

potvarkiu Nr. MV-178

**VAIKŲ IR JAUNIMO SOCIALIZACIJOS PROGRAMŲ KOORDINAVIMO DARBO GRUPĖS DARBO REGLAMENTAS**

**I SKYRIUS**

**BENDROSIOS NUOSTATOS**

1. Vaikų ir jaunimo socializacijos programų koordinavimo darbo grupės (toliau – Darbo grupė) darbo reglamentas (toliau – Reglamentas) nustato Darbo grupės funkcijas, teises ir pareigas, darbo organizavimo tvarką.

2. Darbo grupė savo veikloje vadovaujasi Lietuvos Respublikos įstatymais, kitais teisės aktais ir šiuo reglamentu.

3. Darbo grupės darbo reglamentą ir Darbo grupės sudėtį potvarkiu tvirtina bei keičia Rokiškio rajono savivaldybės meras.

4. Darbo grupę sudaro 7 asmenys. Darbo grupė sudaroma iš 6 savivaldybės administracijos valstybės tarnautojų ir 1 rajono nevyriausybinių organizacijų tarybos deleguoto atstovo. Darbo grupės pirmininkas – savivaldybės administracijos direktorius.

5. Darbo grupės pirmininkas ir nariai, prieš pradėdami darbą Darbo grupėje, turi užpildyti bei pasirašyti Nešališkumo deklaraciją (1 priedas) ir Konfidencialumo pasižadėjimą (2 priedas).

6. Darbo grupės darbas grindžiamas kolegialiu klausimų svarstymu, teisėtumo principu, asmenine Darbo grupės narių atsakomybe už jos kompetencijai priskirtų klausimų sprendimą bei sprendimų priėmimo nešališkumu.

**II SKYRIUS**

**DARBO GRUPĖS FUNKCIJOS**

7. Darbo grupės funkcijos:

7.1. svarstyti ir vertinti Rokiškio rajono savivaldybės švietimo įstaigų, kultūros įstaigų, asociacijų, kitų juridinių asmenų, kurių nuostatuose (įstatuose) įteisinta neformaliojo švietimo veikla (toliau – teikėjai) pateiktas programų paraiškas, kurių teikėjai turi kitų finansavimo šaltinių (nemokamo maitinimo, tėvų, rėmėjų ir kt.), kurie sudaro ne mažiau kaip 50 proc. visos projektui įgyvendinti reikalingos sumos, atsižvelgiant į Nepriklausomų vertintojų darbo grupės rekomendacinio pobūdžio sprendimus dėl pateiktų paraiškų vertinimo;

7.2. teikti siūlymus dėl lėšų skyrimo pareiškėjų pateiktų paraiškų daliniam finansavimui;

7.3. teikti siūlymus dėl Reglamento ir Aprašo keitimo, papildymo.

**III SKYRIUS**

**DARBO GRUPĖS TEISĖS IR PAREIGOS**

8. Vykdydama jai priskirtas funkcijas Darbo grupė turi teisę:

8.1. gauti posėdžio darbotvarkę, išsakyti savo nuomonę, teikti pasiūlymus ir balsuoti priimant sprendimus;

8.2. gauti jos veiklai reikalingą informaciją iš teikėjų, savivaldybės administracijos, kitų institucijų;

8.3. esant reikalui, kviesti į posėdžius pareiškėjus, savivaldybės administracijos atsakingų padalinių vadovus ar jų atstovus, kitus asmenis, galinčius suteikti reikalingos informacijos nagrinėjamiems klausimams spręsti;

8.7. gauti informaciją apie Vaikų ir jaunimo socializacijos programų vykdymą ir rezultatus.

9. Darbo grupė privalo:

9.1. vykdyti šiame Reglamente nurodytas funkcijas ir Darbo grupę sudariusios organizacijos nustatytas užduotis;

9.2. neatskleisti informacijos, susijusios su nagrinėjamomis paraiškomis, jeigu jos atskleidimas prieštarauja įstatymams, gali padaryti nuostolių arba trukdo užtikrinti sąžiningą konkurenciją;

9.3. būti nešališka, atsakinga ir laikytis etikos normų.

**IV SKYRIUS**

**DARBO GRUPĖS DARBO ORGANIZAVIMAS**

10. Darbo grupės pagrindinė veiklos forma – posėdžiai. Darbo grupės posėdžiai organizuojami pagal poreikį. Darbo grupės sprendimai yra teisėti, kai posėdyje dalyvauja ne mažiau kaip 2 / 3 Darbo grupės narių. Esant poreikiui, gali būti organizuojama Darbo grupės narių apklausa raštu elektroninėmis priemonėmis.

11. Darbo grupės darbą organizuoja, jam vadovauja ir posėdžiams pirmininkauja Darbo grupės pirmininkas, o jo nesant – pavaduotojas.

12. Darbo grupės pirmininkas:

12.1. organizuoja Darbo grupės posėdžius ir jiems vadovauja;

12.2. esant poreikiui paveda Darbo grupės nariams atlikti atitinkamas užduotis ar pateikti informaciją;

12.3. atstovauja Darbo grupei.

13. Informaciją ir dokumentus Darbo grupė posėdžiams rengia ir už jų saugojimą atsako Rokiškio rajono savivaldybės administracijos Švietimo ir sporto skyrius. Darbo grupės sekretorius Darbo grupės nariams el. paštu išsiunčia kvietimą dalyvauti posėdyje, pridėdamas Darbo grupės posėdyje svarstytiną informaciją ir dokumentus, ne vėliau kaip prieš 2 darbo dienas iki posėdžio.

14. Darbo grupės nariai sprendimus priima bendru sutarimu. Kai bendras sutarimas nepasiekiamas, sprendimas priimamas paprasta posėdyje dalyvaujančių Darbo grupės narių balsų dauguma. Balsams pasiskirsčius po lygiai, lemiamas yra posėdžio pirmininko balsas.

15. Darbo grupės sprendimai įforminami posėdžių protokolais, kuriuos pasirašo Darbo grupės posėdžio pirmininkas ir sekretorius.

16. Darbo grupės nariai, tiesiogiai suinteresuoti svarstomu klausimu, privalo apie tai pranešti Darbo grupės pirmininkui ir nusišalinti. Apie tai įrašoma atitinkamame Darbo grupės posėdžio protokole. Jeigu svarstomu klausimu tiesiogiai suinteresuotas Darbo grupės pirmininkas, jis informuoja apie tai Darbo grupės narius ir nusišalina.

**V SKYRIUS**

**BAIGIAMOSIOS NUOSTATOS**

17. Darbo grupės finansinį, ūkinį ir materialinį aprūpinimą užtikrina Rokiškio rajono savivaldybės administracija.

18. Darbo grupė atskaitinga Rokiškio rajono savivaldybės merui.

19. Darbo grupės reglamentas keičiamas ar papildomas Rokiškio savivaldybės mero potvarkiu.

20. Darbo grupė, vykdydama jai pavestas funkcijas, privalo laikytis Lietuvos Respublikos teisės aktų reikalavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaikų ir jaunimo socializacijos programų koordinavimo darbo grupės reglamento

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas ir pavardė)*

**NEŠALIŠKUMO DEKLARACIJA**

\_\_\_\_\_\_\_\_\_\_\_\_

*(Data)*

Rokiškis

Aš, būdamas Vaikų ir jaunimo socializacijos programų koordinavimo darbo grupės

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(pirmininku, pavaduotoju, nariu)*

**pasižadu:**

1. Nešališkai, vadovaudamasis visų pareiškėjų lygiateisiškumo, skaidrumo principais, atlikti Vaikų ir jaunimo socializacijos programų koordinavimo darbo grupės

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pareigas.

*(pirmininko, nario)*

2. Paaiškėjus bent vienai iš šių aplinkybių:

2.1. paraišką pateikus asmeniui, susijusiam su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo;

2.2. aš arba asmuo, susijęs su manimi santuokos, artimos giminystės ar svainystės ryšiais:

2.2.1. esu (yra) paraišką pateikusio juridinio asmens valdymo organų narys;

2.2.2. turiu (-i) paraišką pateikusio juridinio asmens įstatinio kapitalo dalį arba turtinį įnašą jame;

2.2.3. gaunu (-a) iš paraišką pateikusio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis šios deklaracijos 1 punkte nustatytų principų, nedelsdamas raštu pranešti apie tai mane į Vaikų ir jaunimo socializacijos programų koordinavimo darbo grupę

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ paskyrusios organizacijos *(pirmininku, nariu)*

vadovui ir nusišalinti.

Man išaiškinta, kad asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(*Vardas, pavardė)                                                       (Parašas*

Vaikų ir jaunimo socializacijos programų koordinavimo darbo grupės reglamento

2 priedas

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(vardas ir pavardė)*

**KONFIDENCIALUMO PASIŽADĖJIMAS**

\_\_\_\_\_\_\_\_\_\_\_\_\_\_\_\_

*(Data)*

Rokiškis

Aš, būdamas Vaikų ir jaunimo socializacijos programų koordinavimo Darbo grupės \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pirmininku, nariu)*

**pasižadu:**

1) saugoti ir tik įstatymų bei kitų teisės aktų nustatytais tikslais ir tvarka naudoti visą komisijos veikla susijusią informaciją;

2) man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

3) naudoti visą informaciją apie vertinimą, pateiktą medžiagą tik vertinimo tikslais ir jos neskleisti nei pareiškėjo atstovams, nei kitiems suinteresuotiems asmenims;

4) nepasilikti jokių man pateiktų dokumentų kopijų.

Man išaiškinta, kad konfidencialią informaciją sudaro priemonių duomenys ir turinys, priemonių vertinimo išvados, priemonių vertinimo rezultatų duomenys, kita informacija, susijusi su priemonių nagrinėjimu, aiškinimu, vertinimu ir palyginimu.

Esu įspėtas, kad, pažeidęs šį pasižadėjimą, turėsiu atlyginti padarytus nuostolius.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(*Vardas, pavardė)                                                          (Parašas)*